Só lyk die wêreld se grootste pêrel | Maroela Media
Interpol waarsku teen diefstal van Covid-19-entstof
Die Giga-pêrel (Foto: Skermgreep uit BBC-video)
'n Kanadese man het 'n erfstuk onthul wat die wêreld se grootste natuurlike pêrel ooit is.
Abraham Reyes (34) het die Giga Pearl 'n paar jaar gelede van sy tannie geërf, berig CBC. Die pêreld weeg 27,65 kg – vier keer so veel soos die Lao-Tzu-pêrel, wat tot onlangs nog as die grootste pêrel beskou is.
Die Giga-pêrel is wit-en-roomkleurig. Dit is vermoedelik ongeveer 1 000 jaar oud en is in 'n reusagtige oester gevind wat Reyes se oupa in 1959 by 'n Filippynse visserman gekoop het. Hy het nie geweet daar is 'n pêrel in die oester nie. "Niemand het regtig daarna gekyk nie – dit lyk nie eintlik soos 'n pêrel nie," het Reyes aan CBC gesê.
Die pêrel is aan Reyes bemaak en hy het dit in 2016 geërf, aldus die Good News Network. Hy het geologiese spesialiste gevra om dit te ondersoek en hulle beraam dit is tussen $60 miljoen en $90 miljoen (ongeveer R854 miljoen – R1,28 miljard) werd.
Die Giga Peal rus nou in die arms van 'n seekat van 22 karaat goud wat Reyes spesiaal laat maak het. Hy beplan nie om die pêrel te verkoop nie, maar eerder om dit in verskeie museums en galerye uit te stal. "Ek dink die wêreld moet weet dit bestaan," het hy gesê. "Ek is geëerd om dit te besit. Dit is 'n groot verantwoordelikheid."
Foto's: Onderstebo huis 'n eerste in Suid-Afrika
wow dit intersant
Dit moes 'n hengse skulp gewees het!
Skulp was groot ja. Dis in die video. Sommer so lelike skulp. Eers gedink dis 'n klip.. Amazing vonds. :-)